కొలంబో : జలాంతర్గామిని కొలంబోలో ఉంచేందుకు చైనా చేసిన విజ్ఞప్తిని శ్రీలంక తిరస్కరించింది. భారతదేశ ప్రధాన మంత్రి నరేంద్ర మోదీ శ్రీలంకలో అడుగు పెట్టిననాడే ఈ విషయాన్ని ఇద్దరు శ్రీలంక అధికారులు వెల్లడించడం గమనార్హం.కొలంబోలో చైనా జలాంతర్గామిని ఉంచేందుకు 2014 అక్టోబరులో అనుమతి ఇవ్వడంతో భారతదేశం తీవ్ర అభ్యంతరం వ్యక్తం చేసిన సంగతి తెలిసిందే. శ్రీలంకలో చైనా కార్యకలాపాలు పెరుగుతున్నాయనే ఆందోళనను భారత్ వ్యక్తం చేసింది.పేరు చెప్పేందుకు ఇష్టపడని శ్రీలంక ప్రభుత్వ ఉన్నతాధికారి ఒకరు మాట్లాడుతూ జలాంతర్గామిని కొలంబోలో ఈ నెలలో ఉంచుతామని చైనా అడిగిందని, భారతదేశం ఆందోళన వ్యక్తం చేస్తున్న నేపథ్యంలో, చైనా అభ్యర్థనను తిరస్కరించామని చెప్పారు. చైనా చేసే ఇటువంటి అభ్యర్థనను ఎప్పుడైనా ఆమోదించే అవకాశం లేదన్నారు.శ్రీలంక రక్షణ మంత్రిత్వ శాఖ అధికారి ఒకరు మాట్లాడుతూ జలాంతర్గామిని ఈ నెల 16న పోర్టును ఉపయోగించుకుంటామని చైనా కోరిందని, ఆ అభ్యర్థనను శ్రీలంక తిరస్కరించిందని తెలిపారు. భవిష్యత్తులో ఇటువంటి అభ్యర్థనలపై ఎలా వ్యవహరించాలో ఇంకా నిర్ణయించలేదన్నారు.
kolambo : jalaantargaamini kolambolo unchenduku chaina chesina vignaptini srilanka tiraskarinchindi. bharatadesa pradhaana mantri narendra modii srilankalo adugu pettinanade ee vishayaanni iddaru srilanka adhikaarulu velladinchadam gamanarham.kolambolo chaina jalaantargaamini unchenduku 2014 aktobarulo anumati ivvadamtho bharatadesam teevra abhyantaram vyaktam chesina sangati telisinde. srilankalo chaina kaaryakalaapaalu perugutunnayane aandolananu bharat vyaktam chesindi.paeru cheppenduku ishtapadani srilanka prabhutva unnataadhikaari okaru maatlaadutuu jalaantargaamini kolambolo ee nelalo unchutaamani chaina adigindani, bharatadesam aandolana vyaktam chestunna nepathyamlo, chaina abhyardhananu tiraskarinchaamani cheppaaru. chaina chese ituvanti abhyardhananu eppudaina aamodinche avakaasam ledannaru.srilanka rakshana mantritva saakha adhikari okaru maatlaadutuu jalaantargaamini ee nela 16na portunu upayoginchukuntaamani chaina korindani, aa abhyardhananu srilanka tiraskarinchindani telipaaru. bhavishyattulo ituvanti abhyardhanalapai ela vyavaharinchaalo inka nirnayinchaledannaaru.